**Molėtų rajono savivaldybės taryba**

**SPRENDIMAS**

**DĖL BEŠEIMININKIO TURTO PRIĖMIMO SAVIVALDYBĖS NUOSAVYBĖN IR JO PERDAVIMO molėtų RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI JUO PATIKĖJIMO TEISE**

2020 m. birželio 25 d. Nr. B1-179

Molėtai

Vadovaudamasi Lietuvos Respublikos civilinio kodekso 4.58 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1, 2 dalimis, Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunkčiu bei vykdydama Utenos apylinkės teismo Molėtų rūmų 2020 m. balandžio 17 d. sprendimą civilinėje byloje Nr. e2YT-1947-732/2020,

Molėtų rajono savivaldybės taryba n u s p r e n d ž i a:

1. Priimti Molėtų rajono savivaldybės nuosavybėn bešeimininkį nekilnojamąjį turtą – pagalbinio ūkio paskirties pastatų bloko Nr. 5 statinių neregistruotas dalis, esančias Molėtų r. sav., Molėtų m., Janonio g:
   1. ūkio pastato 3I1p (koordinatės X 6122105, Y 590588; unikalus Nr. 4400-4106-2984) dalis: D1, kurios įsigijimo vertė 641,92 Eur, D2, kurios įsigijimo vertė 1126,45 Eur;
   2. ūkio pastato 4I1p (koordinatės X 6122099,57, Y 590566,84; unikalus Nr. 4400-4796-8870) dalis: D3, kurios įsigijimo vertė 484,23 Eur, D4, kurios įsigijimo vertė 122,79 Eur, D4, kurios įsigijimo vertė 257,68 Eur;
   3. ūkio pastatą (koordinatės X 6122105, Y 590576), kurio įsigijimo vertė 658 Eur;
   4. medinį ūkio pastatą (koordinatės X 6122092, Y 590562), kurio įsigijimo vertė 109 Eur.

2. Šio sprendimo 1 punkte nurodytą turtą įtraukti į Molėtų rajono savivaldybei (kodas 111106995) nuosavybės teise priklausančio turto apskaitą.

3. Perduoti šio sprendimo 1 punkte nurodytą turtą patikėjimo teise valdyti, naudoti ir disponuoti juo Molėtų rajono savivaldybės administracijai (kodas 188712799).

1. Įgalioti Molėtų rajono savivaldybės merą Savivaldybės vardu pasirašyti šio sprendimo 1 punkte nurodyto turto perdavimo-priėmimo Molėtų rajono savivaldybės administracijai aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika